ΓΡΑΠΤΗ ΕΡΩΤΗΣΗ P-2360/96 υποβολή: Jesϊs Cabezσn Alonso (PSE) προς το (27 Αυγούστου 1996)

Θέμα: 1997, Ευρωπαϊκό Έτος καταπολέμησης του ρατσισμού και της ξενοφοβίας, και τα θεμελιώδη δικαιώματα κατά την αναθεώρηση των Συνθηκών

Η ανάγκη μετεξέλιξης της Ευρωπαϊκής Ένωσης σε «νομική οντότητα» ώστε να μπορεί να προσχωρήσει στην Ευρωπαϊκή Σύμβαση Ανθρωπίνων Δικαιωμάτων δεν αναγνωρίζεται από ορισμένα κράτη μέλη. Ένα μάλιστα κράτος μέλος θεωρεί «περιττό» να προβλέπεται ότι η προστασία των δικαιωμάτων αυτών θα ισχύει «erga omnes» και να καταδικάζεται κάθε μορφή ρατσισμού και ξενοφοβίας.

Δεν θεωρεί το Συμβούλιο ότι η στάση αυτών των κρατών μελών έρχεται σε αντίθεση

1. προς τους στόχους που διακηρύσσονται στην πρόταση ψηφίσματος για τον ορισμό του 1997 ως Ευρωπαϊκού Έτους καταπολέμησης του ρατισμού και της ξενοφοβίας (σχέδιο ψηφίσματος που η προβλεπόμενη επίσημη έγκρισή του κατά το Ευρωπαϊκό Συμβούλιο της Φλωρεντίας δεν κατέστη δυνατή παρά τη συμφωνία με την ΣΕΒ) 7

2. προς την κοινωνική πραγματικότητα των κρατών μελών και τις προσδοκίες των πολιτών και των κατοίκων τους 7

3. το υψηλό ηθικό φρόνημα που είναι εγγενές στο δημοκρατικό σύστημα;

Απάντηση (13 Δεκεμβρίου 1996)

Όσον αφορά ενδεχόμενη προσχώρηση της Ευρωπαϊκής Κοινότητας στην Ευρωπαϊκή Σύμβαση του 1950 για την προάσπιση των δικαιωμάτων του ανθρώπου και των θεμελιωδών ελευθεριών, το Δικαστήριο αναφέρει στη γνώμη 2/94 της 28ης Μαρτίου 1996 ότι ως έχει η κείμενη κοινοτική νομοθεσία, η Κοινότητα δεν έχει αρμοδιότητα προσχώρησης στη Σύμβαση.

Το Συμβούλιο εν τούτοις υπενθυμίζει, όπως και το Δικαστήριο στη γνώμη του, ότι ο σεβασμός των δικαιωμάτων του ανθρώπου αποτελεί αναπόσπαστο μέρος των γενικών αρχών του κοινοτικού δικαίου και συνιστά προϋπόθεση της νομιμότητας των κοινοτικών πράξεων. Πέραν των προοιμίων της Ενιαίας Ευρωπαϊκής Πράξης και της Συνθήκης για την Ευρωπαϊκή Ενωση, ο σεβασμός των θεμελιωδών ελευθεριών αναφέρεται ρητώς στα άρθρα ΣΤ, Ι.1 και Κ2 της εν λόγω Συνθήκης , καθώς και στο άρθρο 130 Υ της Συνθήκης ΕΚ.

Το Ευρωπαϊκό Συμβούλιο, εξ άλλου, επανειλημμένα έχει διαβεβαιώσει ότι η Ενωση είναι αποφασισμένη να καταπολεμήσει με το μεγαλύτερο σθένος τον ρατσισμό και την ξενοφοβία. ΑΑυτό εκφράστηκε συγκεκριμένα με την έγριση, στις 15 Ιουλίου 1996, μιας κοινής δράσης στο πλαίσιο του τίτλου VI της ΣΕΕ, ο οποίος αφορά τη δράση κατά του ρατσισμού και της ξενοφοβίας. Η κοινή αυτή δράση προβλέπει να καταστούν ποινικώς κολάσιμες από τις εθνικές νομοθεσίας ορισμένες ρατσιστικές και ξενόφοβες μορφές συμπεριφοράς, ή ελλείψει αυτού, να γίνεται παρέκκλιση από την αρχή του διττού αξιοποίνου. Το Συμβούλιο και οι κυβερνήσεις των κρατών μελών εξέδωσαν επίσης τρία ψηφίσματα: της 23ης Ιουλίου 1996, που ανακηρύσσει το 1997 Ευρωπαϊκό Ετος καταπολέμησης του ρατσισμού και της ξενοφοβίας 7 της 5ης Οκτωβρίου 1995 σχετικά σχετικά με την καταπολέμηση αυτών των φαινομένων στον τομέα της απασχόλησης και των κοινωνικών υποθέσεων 7 και το τρίτο, της 23ης Οκτωβρίου 1995, σχετικά με την απάντηση των εκαιπευτικών συστημάτων στα προβλήματα αυτά. Επί πλέον, πρόσφατα παρατάθηκε η εντολή που έχει δοθεί στην συμβουλευτική επιτροπή ρατσισμός και ξενοφοβία που ιδρύθηκε από το Ευρωπαϊκό Συμβούλιο της Κέρκυρας τον Ιούνιο του 1994, και το Συμβούλιο μελετά την δημιουργία ενός Ευρωπαϊκού Παρατηρητηρίου για τον ρατσισμό και την ξενοφοβία.

Τέλος, η Διακυβερνητική Διάσκεψη που προβλέπεται στο άρθρο Ν της ΣΕΕ εξετάζει μια πρόταση τροποποίησης της Συνθήκης με σκοπό να εισαχθεί ειδική διάταξη σχετικά με την καταπολέμηση του ρατσισμού και της ξενοφοβίας.